Wondermateriaal kan ontsouting lonend maakGrafeen (Universiteit van Machester) Met Kaapstad wat volgens beplanning ook ’n ontsoutingsaanleg kan kry om toekomstige waterkrisisse die hoof te bied, is daar nou goeie nuus oor ’n nuwe ontwikkeling wat die proses aansienlik goedkoper kan maak. Daar moet egter nog baie water in die see loop, by wyse van spreke. Navorsers van die Universiteit van Manchester se Manchester’s National Graphene Institute in Engeland het nou aangekondig dat hulle daarin geslaag het om ’n doeltreffender filtreer-membraan te skep. Die nuwe membraan word van grafeen-oksied gemaak. Grafeen is ’n nannomateriaal, en word as die dunste ter wêreld beskryf. Dit word as ’n wondermateriaal beskou. Na raming sal die nuwe membraan die elektristeitskoste vir die pomp van die water deur die membraan met tussen 15 en 46% verminder. Die bestaande energiekoste maak die huidige proses duur. Danksy verbeterings in die bestaande tegnologie wat as vordering in klein stappies beskryf word, is die koste van gesuiwerde seewater nou 75 Amerikaanse sent per kubieke meter, teenoor $50 dertig jaar gelede. Bron: BBC